

ประกาศองค์การบริหารส่วนตำบลนาใน

เรื่อง ประกาศใช้แผนพัฒนาสามปี (พ.ศ.๒๕๖๐ – ๒๕๖๒)

---------------------------------------------------

 อาศัยอำนาจตามความในข้อ ๒๔ แห่งระเบียบของกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ กำหนดให้ผู้บริหารท้องถิ่นประกาศใช้แผนพัฒนา และนำไปปฏิบัติ รวมทั้งแจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นรับทราบโดยทั่วกัน ภายในสิบห้าวันนับแต่วันที่ประกาศใช้ และปิดประกาศโดยเปิดเผยไม่น้อยกว่าสามสิบวัน

 องค์การบริหารส่วนตำบลนาใน ได้ดำเนินการจัดทำแผนพัฒนาสามปี (พ.ศ.๒๕๖๐ – ๒๕๖๒) ตามขั้นตอนและวิธีการตามระเบียบดังกล่าวเสร็จสิ้นแล้ว ดังนั้น จึงขอประกาศใช้แผนพัฒนาสามปี (พ.ศ.๒๕๖๐ – ๒๕๖๒) โดยมีผลบังคับใช้ตั้งแต่วันที่ ๓๐ มิถุนายน ๒๕๕๙ เป็นต้นไป

 จึงประกาศมาเพื่อทราบโดยทั่วกัน

 ประกาศ ณ วันที่ ๓๐ มิถุนายน พ.ศ . ๒๕๕๙

 (ลงชื่อ)

 (นายทรงเกียรติ กวนศักดิ์)

 นายกองค์การบริหารส่วนตำบลนาใน